Κοστολόγηση νοσοκομειακών μονάδων - Σύγχρονες προσεγγίσεις
Creators: name: Μαδενίδης, Ευστάθιος
Publisher: name: Πανεπιστήμιο Πειραιώς
Year: 2022
Subjects: subject: DRG
subject: Κ.Ε.Ν.
subject: Μ.Δ.Ν.
subject: Κοστολόγηση
subject: Τιμολόγηση
subject: Κοστολόγηση κατά δραστηριότητα
subject: Activity Base Costing (ABC)
subject: Αποζημίωση
subject: Κόστος
subject: Ποιότητα
subject: Ασφαλιστικά ταμεία
subject: ΕΟΠΠΥ
subject: Ιατρικές πράξεις
subject: Θεράπων ιατρός
subject: Νοσοκομείο

description: Η προστασία της υγείας των πολιτών σε μία σύγχρονη κοινωνία αποτελεί αναντίρρητα θεμέλιο λίθο της ευημερίας και της κοινωνικής ειρήνης, όπως αναντίρρητο είναι και το τεράστιο κόστος που η προστασία αυτή επιφέρει. Η δημοσιονομική επιβάρυνση, που προκύπτει για την κάλυψη των αναγκών που δημιουργούν η πρόληψη και η περίθαλψη των ασθενούντων πολιτών, αποτελεί ένα από τα σημαντικότερα προβλήματα διαχείρισης των δημοσίων δαπανών. Ως εκ τούτου αποτελεί και μόνιμο προβληματισμό που ακολουθείται διαχρονικά από πλήθος μελετών σχετικών με την επίλυσή του. Στα πλαίσια της παρούσας διπλωματικής εξετάζεται η διαδικασία προσδιορισμού του κόστους λειτουργίας των νοσοκομειακών μονάδων που αποτελούν ένα από τα βασικά κύτταρα του συνολικού συστήματος υγείας. Η ανάγκη υιοθέτησης ενός βελτιστοποιημένου και αποδοτικού συστήματος κοστολόγησης στα νοσοκομεία είναι δεδομένη. Η υγειονομική κρίση και τα διαχειριστικά προβλήματα των νοσοκομειακών μονάδων στο παρελθόν έχουν αναδείξει την ανάγκη αυτή σε προτεραιότητα. Σήμερα, περισσότερο από ποτέ, ο τρόπος με τον οποίο πραγματοποιείται η κοστολόγηση των νοσοκομειακών μονάδων πρέπει να επανεξεταστεί και να επανασχεδιαστεί με την χρησιμοποίηση βέλτιστων πρακτικών και την πλήρη υιοθέτηση της τεχνολογίας. Η διοίκηση ενός νοσοκομείου προκειμένου να προβεί στην ορθή τιμολόγηση των προϊόντων και υπηρεσιών που παρέχει, είναι ανάγκη να γνωρίζει τα άμεσα, έμμεσα και λειτουργικά κόστη του και να τα κατανείμει στα αντικείμενα κόστους. Μία από τις σημαντικότερες αποφάσεις που έχει να λάβει είναι η επιλογή του συστήματος κοστολόγησης. Το σύστημα αυτό πρέπει να οδηγεί τον οργανισμό, στην ορθότερη και αρτιότερη διαδικασία υπολογισμού του κόστους λειτουργίας του και της παροχής προϊόντων και υπηρεσιών. Ο υπολογισμός του πραγματικού κόστους των υπηρεσιών που προσφέρονται στα νοσοκομεία θα βοηθήσει τη διοίκηση του κάθε νοσοκομείου να λάβει σημαντικές αποφάσεις. Θα μπορεί να ελέγχει και να προσαρμόζει το κόστος λειτουργίας του. Έτσι, θα είναι δυνατό να επιτευχθούν οι οικονομικοί στόχοι που έχουν τεθεί και θα εξοικονομηθούν πόροι που θα αξιοποιηθούν στην αναβάθμιση της ποιότητας των παρεχόμενων υπηρεσιών και στην αγορά σύγχρονου εξοπλισμού. Αυτό θα οδηγήσει τελικά στην αυτόνομη λειτουργία των νοσοκομείων, χωρίς την ανάγκη συνεχούς χρηματοδότησης. Παρότι ο τρόπος λειτουργίας των νοσοκομείων και οι υπηρεσίες που αυτά παρέχουν είναι συναφείς, ο τρόπος προσέγγισης στο κομμάτι της κοστολόγησης καθώς και οι διαδικασίες που εφαρμόζονται πάνω σε αυτό, είναι πολύ διαφορετικές σε κάθε νοσοκομείο. Οι διαφορές αυτές παρατηρούνται έντονα κατά τη σύγκριση των νοσοκομείων του δημοσίου τομέα με τον ιδιωτικό. Τα βασικά ερωτήματα στα οποία πρέπει να απαντά ένα σύγχρονο μοντέλο κοστολόγησης είναι τα εξής: Αρχικά, ποιος είναι ο τρόπος που θα κοστολογηθεί η ενδονοσοκομειακή και εξωνοσοκομειακή περίθαλψη και δεύτερον πώς μπορεί να τιμολογηθεί ορθολογικά. Στους πιο πάνω προβληματισμούς καταβάλλεται προσπάθεια με την παρούσα διπλωματική να δοθούν απαντήσεις που θα βοηθούν στη λύση των προβλημάτων.Στο σύνολό της εργασίας αναλύονται τα προβλήματα, καταγράφονται προτάσεις για υιοθέτηση σύγχρονων συστημάτων κοστολόγησης και αποτελεί βάση για περαιτέρω προβληματισμό, μελέτη και έρευνα.